Szöllősi Zsigmond (író)
Szöllősi Zsigmond, 1893-ig Deutsch Zsigmond, névváltozat: Szőllősi (Tiszaszőlős, 1872. augusztus 18. – Budapest, 1953. augusztus 14.) magyar író, újságíró. Szőllősi Zoltán testvére.

Élete
Deutsch Adolf és Lieszner Eszter fia. Már joghallgató korában hírlapíróskodott, mint a Magyar Újság belső munkatársa. Tizenöt évig a Budapesti Hírlap kötelékébe tartozott. 1914-től Az Újság cikk- és tárcaírója volt. Választékos stílusú, szórakoztató hangú, élénk szellemességű cikkekben szólt hozzá az aktuális társadalmi kérdésekhez. Novelláiban, amelyek között zsidó tárgyú is akad, a téma érdekességére és a mese ötletességére veti a fősúlyt. 1910-től 1914-ig a Kakas Márton című élclapot szerkesztette. 1908-tól a Petőfi Társaság tagja. A hírlapírás mellett egy nagy könyvkereskedésnek is tulajdonosa és vezetője volt. A Király Színház 1906-ban mutatta be Boris király című operettjét, amelyet Hegyi Béla zenésített meg. A Nemzeti Színház 1909-ben adta elő György úr című egyfelvonásos vígjátékát. A budapesti kabarészínpadokon több tréfája és vidám egyfelvonásosa került színre, amelyek közül néhány, így Az orr című kis bohózata külföldi színpadokra is eljutott. Halálát szívizomelfajulás okozta.

Kiadta Fedák Sári: Útközben című emlékiratait.

Novelláskötetei

 Az Ollenburg dinasztia (Budapest, 1899)
 Közönséges halandók (Budapest, 1902)
 A híres Bodolay (1905)
 Palma di Palma (Budapest, 1908)
 A férfi-szerelme (1910)
 Hihetetlen történetek (1912)
 Párbaj a Korzón (Budapest, 1918)

Jegyzetek

Források

 
Képtár.oszk
A Magyar Újságírók Egyesülete
Zsigmond Szőllősi (Deutsch) (1872 - 1953)
h14-07 - BerszanGabor.hu
KÖNYVEK KÖNYVE

További információk
FENYŐ MIKSA: Szőllősi Zsigmond: Palma di Palma
h14-07 - BerszanGabor.hu
Fedák Sári 

1872-ben született személyek
1953-ban elhunyt személyek
Magyar írók
Magyar újságírók
Családi nevüket magyarosított személyek
Zsidó származású magyarok